/  /  IIH\N 
SØGER  LÆRDOM  VED  LÆSNING  OG  VED  TRO 


NUMMER 


15.  APRIL  1930 


79.  AARGANG 


JUBILÆUMS-TANKER. 


Man  kan  ikke  undgaa  i  disse  Jubilæumsdage  at  lade  Blik- 
ket glide  tilbage  og  betragte  de  100  Aar,  som  nu  er  forløbet 
siden  Kirken  blev  organiseret  den  6.  April  1830,  og  man  maa 
vel  nok  indrømme,  om  man  vil  være  ærlig,  at  her  foreligger 
et  Stykke  Kirke-  og  Kulturhistorie,  som  er  uden  Sidestykke  i 
Verdenshistorien,  og  som  i  sig  selv  bærer  et  mægtigt  Vidnes- 
byrd om,  at  der  maa  staa  noget  usædvanligt  bagved.  Thi  hvor- 
ledes vilde  det  være  muligt  for  en  Haandfuld  fattige  Pionerer, 
som  var  berøvet  alt,  hvad  de  ejede,  med  Undtagelse  af  netop 
den  ukuelige  Tro  paa  Gud  og  Betydningen  af  det  guddomme- 
lige Arbejde,  de  var  kaldet  til  at  udføre,  at  give  sig  i  Kast  med 
dette  tilsyneladende  haabløse  Foretagende,  at  tvinge  en  tør 
og  gold  Ørken  ind  under  Kultur  og  bogstavelig  talt  faa  den  til 
at  blomstre  som  en  Rose,  hvorledes  vilde  det  være  muligt  ved 
egen  Hjælp  og  under  disse  Omstændigheder  paa  et  saa  kort 
Spand  af  Tid,  som  100  Aar  i  Grunden  er,  at  fremtrylle  en 
Stat,  som  er  blandt  de  førende  i  U.  S.  A.  paa  saa  godt  som 
alle  Omraader.  Om  ikke  noget  andet  var  i  Stand  til  at  til- 
tvinge sig  dette  Folks  Agtelse  og  Respekt,  da  burde  det  i 
Sandhed  være  dette.  — 

Her  er  et  Eksempel  paa,  hvad  virksom  Tro  kan  udrette, 
et   Eksempel,    som   er   typisk   for   De   Sidste  Dages  Hellige, 

ligemeget  hvor  vi  finder  dem  paa  Jordkloden.  De  har  rejst 
sig  et  varigt  Monument,  som  vi  ser  op  til  med  Ærbødighed 
og  som  ansporer  os  til  at  fortsætte  i  deres  Fodspor.  —  Gud 
giver  vi  Æren.  Det  første  Aarhundrede  ligger  bag  os,  hvad 
kan  og  vil  vi  bringe  som  vor  Indsats  i  det  kommende? 

Dette  er  Tanker,  som  gennemkrydser  vort  Sind  i  disse  vid- 
underlige Jubilæumsdage,  og  vi  fyldes  med  usigelig  Taknem- 
lighed til  vor  himmelske  Fader,  at  vi  er  fundet  værdige  til  at 
leve  i  denne  Tid,  hvor  han  atter  har  talet  til  Jorden  og  op- 
rettet sin  Kirke  paany,  for  aldrig  mere  at  borttages  eller  gives 
til  noget  andet  Folk,  og  vor  Beundring  er  stor  for  disse  gamle, 
trofaste  Pionerers  ukuelige  Tro  og  Indsats. 

Af  deres  Frugter  skulle  I  kende  dem. 

Th.  Bregentoft. 

DEN  DANSKE  MISSION. 

FORAARS-KONFERENCERNE 
vil  blive  afholdt  som  følger: 

Esbjerg  25.,  26.,  27.  og  28.  April. 
Aarhus  2.,  3.,  4.  og  5.  Maj. 
Aalborg  9.,  10.,  11.  og  12.  Maj. 
Et  specielt  Program  vil  blive  udført  i  Aar,  og  vi  indbyder 
vore  Søskende  fra  de  forskellige  Grene  til  at  deltage  i  Kon- 
ferencen i  deres  Distrikt. 

ANKOMST  OG  BESKIKKELSE. 
Ældste  Mark  Garff  fra  Salt  Lake  City  ankom  til  Køben- 
havn den  13.  Marts  1930  med  S/S  »United  States«  og  er  be- 
skikket   til    at    arbejde    i    Esbjerg    Distrikt.   Vi   byder   ham 
hjertelig  velkommen.  Holger  M   Larsen 

Missionspræsident. 

DEN  NORSKE  MISSION. 

VÅRKONFERENSER 

avholdes: 
I  Trondhjem    13.  april. 
I  Bergen  20.  april. 

I  Oslo  27.  april. 

AVLØSNINGER. 

Eldste  Magna  Agle  er  blitt  hederlig  avløst  med  tilladelse  til 
å  reise  hjem,  efter  28  måneders  trofast  arbeide  i  den  norske 
misjon. 

Eldste  Richard  A.  Jørgensen  er  blitt  hederlig  avløst  med 
tilladelse  til  å  reise  hjem,  efter  25  måneders  trofast  arbeide  i 
den  norske  misjon. 

De  avreiser  fra  Southampton  den  18.  mårs  med  S.  S.  »George 
Washington«.  Vi  ønsker  dem  en  behagelig  reise. 

ANKOMST. 

Eldsterne  Ezra  Wilford  Edman  fra  Salt  Lake  City,  Ronald 
Myron  Geertsen  fra  Salt  Lake  City  og  Carl  Eugene  Jensen  fra 
Ely,  Nevada,  ankom  til  Oslo  12.  mårs  1930.  Det  er  oss  en  giede 
å  byde  disse  brødre  velkommen  til  den  norske  misjon,  og  vi 
ønsker  dem  fremgang  og  velsignelse  i  deres  arbeide. 

DØDSFALD  I  OSLO  GREN. 

Søster  Dora  Florence  Pedersen  døde  den  30.  januar  1930  og 
blev  begravet  på  Østre  Gravlund  onsdag  den  5.  februar  under 
meget  stor  deltagelse. 

Broder  Henrik  P.  Porsbøll  åpnet  med  bønn  i  kapellet.  Der- 
efter talte  Misjonspresident  Hyrum  D.  Jensen  inspirerende 
og  manende  til  den  store  forsamling. 

Takksigelse  av  grensforstander  Thorvald  Carlsen.  Distrikts- 
president  Parley  C.  Kaalstad  innviet  graven. 

Sangkoret  var  fremmødt  talrikt  og  sang  i  kapellet  og  ved 
graven. 

AVLØSNING. 

Eldste  Clarence  H.  Johansen,  som  i  de  siste  29  måneder 
har  arbeidet  som  misjonær  i  Norge,  er  blitt  hederlig  avløst  fra 
sitt  arbeide  med  tilladelse  til  å  reise  hjem  til  Salt  Lake  City. 
Vi  ønsker  ham  en  god  og  behagelig  hjemreise  og  beder,  at 
Gud  vil  velsigne  ham  i  fremtiden,  så  at  han  må  fortsette  i 
Herrens  tjeneste,  som  han  har  gjort  de  siste  2V2  år. 

Han  avreiser  fra  Southampton  den  22.  april  med  S.  S. 
»Leviathan«. 

FORANDRINGER  I  OSLO  GREN. 
Grensforstander  Thorvald  Carlsen,  som  i  de  siste  l1/2  år  har 
virket  som  forstander  over  Oslo  gren,  er  blitt  hederlig  avløst 
fra  sitt  arbeide  av  den  grunn,  at  hans  beskjeftigelse  på  jern- 

banen  krevet  så  meget  av  hans  tid,  at  det  var  umulig  for  ham 
å  få  tid  nok  til  forstanderarbeidet. 

Eldste  Ray  Ingebregtsen  er  blitt  innsatt  som  grensforstan- 
der  med  Einar  Antonsen  Strand  som  første  og  Anton  E  ven- 
sen som  anden  rådgiver  samt  Anton  Jensen  som  sekretær.  Vi 
ønsker  disse  brødre  all  fremgang  i  deres  nye  arbeide  og  håper 
på  en  lys  fremtid  for  Oslo  gren.  Hyrum  D.  Jensen, 

Misjonspresident. 


PRÆSTEDØMMET 


KREDSLÆRERNES  LEKTIE  FOR  MAJ. 

Femte  Trosartikel. 

Vi  tror,  at  en  Mand  for  at  være  berettiget  til  at  prædike 

Evangeliet  og  forrette  dets  Ordinancer  maa  kaldes  dertil  ved 

Inspiration  fra  Gud  og  ordineres  ved  Haandspaalæggelse  af 

dem,  som  selv  er  bemyndigede  af  Gud. 

♦  H*  * 

Der  findes  Tusinder,  som  prædiker  Evangeliet  og  udfører 
Daab  hele  Verden  over.  Men  hvor  mange  af  disse  har  Fuld- 
magt og  Myndighed?  Den  hellige  Skrift  viser  tydeligt,  at  uden 
disse  Ting  er  det  hele  forgæves.  Den  eneste  Kirke  paa  Jorden 
i  Dag,  som  har  Præstedømmets  Fuldmagt  og  Myndighed,  er 
Jesu  Kristi  Kirke  af  Sidste  Dages  Hellige,  og  det  er  derfor 
den  eneste  Kirke,  som  er  berettiget  til  at  prædike  Evangeliet 
og  forrette  de  hellige  Ordinancer. 


Den  guddommelige  Fremskridtsplan. 
LEKTIE  FOR  FØRSTE  MØDE  I  MAJ. 

1.  Der  kræves  tre  Ting  for  at  muliggøre  Fremskridt. 

a.  Man  maa  modstaa  Fristelse  til  at  gøre  det  onde. 

b.  Man  maa  have  Evne  til  at  skelne  mellem  ondt  og  godt. 

c.  Man  maa  have  Kraft  til  at  vælge  det  gode  og  modstaa 
det  onde. 

2.  Gennem  Faldet  kom  Synden  ind  i  Verden. 

a.  »Derfor,  ligesom  Synden  kom  ind  i  Verden  ved  eet 
Menneske,  og  Døden  ved  Synden,  og  Døden  saaledes 
trængte  igennem  til  alle  Mennesker,  efterdi  de  syndede 
alle.«  (Rom.  5:  12;) 

b.  Paa  Grund  af  Faldet  ligger  vi  alle  under  for  Synd  og 
Fristelse. 

3.  Gennem  Evangeliets  Kraft  kan  vi  sejre  over  det  onde. 

a.  »Thi  jeg  skammer  mig  ikke  ved  Evangeliet;  thi  det  er 
en  Guds  Kraft  til  Frelse  for  hver  den,  som  tror,  baade 
for  Jøde  forst  og  for  Græker.«  (Rom.  1,  16.) 

4.  Ved  at  sejre  over  Synd  og  Fristelse  udvikler  vi  moralsk 
Styrke,  vokser  i  Kraft  til  at  gøre  det  gode  og  opbygger  en 
god  Karakter.  Dette  er  virkelig  Fremgang. 

a.  Af  denne  Fremgang  kommer  Livets  virkelige  Glæde. 

b.  »Adam  faldt,  for  at  Mennesket  kunde  blive  til,  og  Men- 
nesket er  til  for  at  nyde  Glæde.« 

For  nogle  Aar  siden  udgav  en  fremtrædende  religiøs  Skep- 
tiker en  Række  Skrifter,  som  kritiserede  Bibelen.  I  et  af  disse 
fandt  han  Fejl  ved  Beretningen  om  Adams  og  Evas  Fald.  Han 
sagde:  »Efter  Adams  Fald  vilde  jeg  have  dræbt  Slangen  og 
begyndt  paany  igen.« 

Denne  Tvivler  kritiserede,  at  Gud  i  sin  Visdom  tillod  det 
onde  at  komme  ind  i  Verden.  Og  mange  lærde  Teologer  har 
hævdet  det  samme. 

De  Sidste  Dages  Hellige  deler  ikke  denne  Synsmaade.  Vi 
forstaar,  at  Adams  Fald  var  en  Del  af  den  store  guddomme- 
lige Fremskridtsplan.  »Adam  faldt,  for  at  Mennesket  kunde 
blive  til,  og  Mennesket  er  til  for  at  nyde  Glæde,«  fortælles  der 
os  i  Mormons  Bog. 

Men  hvorledes  kan  Fremgang  blive  mulig  ved,  at  det  onde 
kom  ind  i  Verden?  Vi  finder  Svaret  bedst  ved  et  nyt  Spørgs- 
maal:  Hvad  er  Fremgang?  Med  Fremgang  menes  der,  at  man 
skal  skride  fremad,  og  det  igen  betyder,  at  vi  opnaar  noget 
bedre  end  det,  vi  har. 

Det  var  et  Fremskridt,  da  Sejlskibene  blev  ombyttet  med 
Dampskibene.  Ligeledes  da  vi  fik  Jernbaner  i  Stedet  for 
Hestekøretøjer  o.  s.  v. 

Dette  er  klare  Eksempler  paa  Fremgang.  Fremgang  be- 
tyder altid  at  finde  en  bedre  Maade  at  gøre  Tingene  paa.  Det 
betyder  ogsaa  at  finde  en  bedre  Maade  at  leve  paa,  eller  at 
vende  om  fra  det  onde  til  det  gode.  Men  hvorledes  kunde 
man  gøre  dette,  dersom  der  ikke  var  noget  ondt  at  vende  om 
fra? 

En  berømt  Filosof  har  sagt:  »Enhver  menneskelig  Hand- 
ling har  sin  Rod  i  Utilfredshed.«  Er  dette  sandt?  Hvorfor 
gaar  man  paa  Skolen?  Fordi  man  ikke  er  tilfreds  med  sit 
Kundskabsniveau.   Hvorfor   forsøger   man   stadig   at   leve   et 

bedre  Liv?  Fordi  man  ikke  er  tilfreds  med  det,  man  hidtil 
har  levet. 

Men  man  kunde  ikke  angre  en  Handling  uden  at  kende 
Forskel  paa  godt  og  ondt.  Og  det  kunde  man  ikke  gøre,  der- 
som der  intet  ondt  var  i  Verden. 

Fremskridt  betyder  ogsaa  at  sejre  i  en  Kamp.  Og  den  æd- 
leste Kamp  i  Livet  er  at  kæmpe  mod  Synd  og  Fristelse.  Hvis 
Synden  ikke  var  kommen  ind  i  Verden,  havde  Mennesket 
intet  at  kampe  mod,  og  da  vilde  det  tabe  den  moralske  Styrke, 
som  kommer  af  denne  Kamp. 

Fordi  Synden  kom  ind  i  Verden,  lærer  Mennesket  gennem 
sin  Synd  at  se  sin  Ufuldkommenhed.  Dette  lærer  det  Ydmyg- 
hed. Mennesket  gaar  til  Gud  for  at  faa  Kraft  til  at  overvinde 
Synd.  Ved  Guds  Hjælp  vinder  Mennesket  Sejr  over  Synden. 
Dette  er  det  ædleste  og  største  Fremskridt.  Denne  store  Sejr 
bringer  den  reneste  og  største  Glæde  baade  for  dette  og  det 
kommende  Liv. 


Hvad  er  Frelse? 
LEKTIE  FOR  ANDET  MØDE  I  MAJ. 

1.  Frelse:  Profeten  Joseph  Smith  sagde:  »Frelse  betyder,  at  et 
Menneske  kommer  helt  udenfor  sine  Fjenders  Række- 
vidde.« 

2.  De  u frelste  omtales  i  Skriften  som  »Fordærvelsens  Trælle« 
(2.  Pet.  2:  10)  og  som  »indviklede  i  Synd«  (2.  Pet.  2:  20). 

3.  Frelse  betyder  at  blive  frigjort  fra  Fjendens  Magt. 

a.  Fuldkommen  Frihed  er  fuldkommen  Frelse.  »Og  I 
skulle  erkende  Sandheden,  og  Sandheden  skal  frigore 
Eder.«  (Joh.  8:  32.) 

b.  Ved  Frelse  bliver  vi  fri  fra  Synd:  »Men  nu,  da  I  er 
blevne  Guds  Tjenere,  have  I  eders  Frugt  til  Herlig- 
gørelse  og  som  Enden  derpaa  et  evigt  Liv.«  (Rom.  6:  22.) 

c.  Gennem  Jesus  Kristus  kan  vi  opnaa  fuldkommen  Fri- 
hed: »Til  Friheden  har  Kristus  frigjort  os.  Saa  staar  nu 
fast  og  lader  eder  ikke  atter  holde  under  Trældoms 
Aag!«  (Gal.  5:  1.) 

4.  Frelse  betyder  at  overvinde  alle  modstridende  Magter. 

a.  Jesus  overvandt  Verden.  (Joh.  16:  33.) 

b.  For  at  blive  frelst  maa  vi  overvinde  det  onde  med  det 
gode.  (Rom.  12:  21.) 

c.  Vi  maa  overvinde  den  onde:  »Jeg  skriver  til  eder,  I 
unge,  fordi  I  have  overvundet  den  onde.  (1.  Joh.  2:  13.) 

d.  Ved  Guds  Kraft  overvinder  vi  Verden:  »Thi  alt  det,  som 
er  født  af  Gud,  overvinder  Verden;  og  dette  er  den  Sejr, 
som  har  overvundet  Verden,  vor  Tro.«  (1.  Joh.  5:  4.) 

5.  At  blive  frelst  betyder  at  blive  en  virkelig  Sejrherre. 

a.    At   overvinde   Verden   er  Livets  største   Sejr.   (1.   Joh. 

5:4.) 
1).    Denne  Sejr  kommer  gennem  Jesus  Kristus.  »Men  i  alt 

dette   mere   end   sejre   vi   ved  ham,   som   elskede   os.« 

(Rom.  8:  37.) 
c.    For  at  sejre  maa  vi  tage  Guds  fulde  Rustning  paa.  (Ef. 

6:  13—17.) 

6.  At  opnaa  fuld  Frelse  betyder  at  blive  lig  Kristus. 

a.  Vi  maa  blive  lig  Kristus:  »I  elskede!  Nu  ere  vi  Guds 
Born,  og  det  er  endnu  ikke  aabenbaret,  hvad  vi  skulle 
vorde.  Vi  vide,  at  naar  det  aabenbares,  da  skulle  vi 
vorde  ham  lige;  thi  vi  skulle  se  ham,  som  han  er.« 
(1.  Joh.  3:  2.) 

b.  Han  overvandt  Verden:  »Jeg  har  overvundet  Verden.« 
(Joh.  16:  33.) 

c.  Han  blev  fuldkommen:  »Og  efter  at  være  fuldkommet 
blev  Aarsag  til  evig  Frelse  for  alle  dem,  som  lyde  ham.« 
(Hebr.  5:  9.) 

d.  Vi  maa  ogsaa  blive  fuldkomne:  »Varer  da  I  fuldkomne, 
ligesom  eders  himmelske  Fader  er  fuldkommen.« 
(Math.  5:  48.) 

Frelse. 

Ordet  Frelse  betyder  noget  mere,  end  hvad  Folk  i  Almin- 
delighed lægger  deri.  Det  betyder  Udvikling  af  Evnen  til  at 
holde  sig  skyldfri. 

Hvorfor  er  Synd  saa  forfærdelig?  Dersom  man  taler  til  en 
eller  anden,  som  ligger  under  for  en  syndig  Vane,  vil  Ved- 
kommende sandsynligvis  svare:  »Aa,  hvis  jeg  ikke  gor  noget 
værre  end  det,  saa  tror  jeg  nok,  Gud  vil  tilgive  mig.« 

Denne  ofte  gentagne  Undskyldning  beror  paa  en  fuldstæn- 
dig fejlagtig  Opfattelse  af  Folgerne  af  at  gore  ondt.  Hvorfor 
er  det  saa  galt  at  vænne  sig  til  f.  Eks.  at  drikke  Kaffe?  Er  det 
at  drikke  Kaffe  saa  stor  en  Synd?  Nej.  Men  at  gore  Sjælen  til 
Slave  af  en  syndig  Vane  er  en  forfærdelig  Ting.  Gud  kan  til- 
give Fejlen.  Men  der  maa  en  haard  Kamp  til  for  at  vinde  til- 
bage det  Herredomme  over  sig  selv,  man  frivillig  giver  fra  sig, 
naar  man  skaffer  sig  daarlige  Vaner. 

Bibelen  benævner  den  ufrelste  som  en  Slave.  Og  dette  Ud- 
tryk er  meget  betegnende.  Den,  som  ligger  under  for  Tobaks- 

rygning  f.  Eks.,  er  i  høj  Grad  Slave  af  den  Tyran,  som  kaldes 
Nikotin. 

Jesus  Kristus  er  den  fuldkomne  Type  paa  en  frelst  Person. 
Hvori  bestod  hans  Frelse?  Læg  Mærke  til  hans  Ord:  »Jeg  har 
overvundet  Verden.«  (Joh.  16:  33.)  Han  levede  i  Verden  og 
dog  over  Verden.  Ved  Guds  Kraft  overvandt  han  Verden,  Kø- 
det og  Djævelen.  Gennem  sin  Lydighed  til  Guds  Vilje  blev 
han  baade  Herre  og  Mester.  Dette  Herredømme  over  det  ondes 
Magt  er  Frelse.  Fuldkommen  Frihed  er  fuldkommen  Frelse. 
Frelse,  eller  Magt  over  det  onde,  er  en  Udvikling,  en  evig  Sejr. 
Denne  Sejr  kan  vi  ikke  vinde  ved  egen  Kraft,  men  kun  gen- 
nem Jesus  Kristus.  De,  som  fører  denne  Kamp,  er  de  lykke- 
ligste Mennesker  i  Verden.  »De  skal  sidde  paa  Tronen  med 
Jesus  Kristus.« 


MEDDELELSE  TIL  LÆSERNE. 

Som  det  vil  ses,  indeholder  dette  Nummer  kun  2  Lektier 
for  Præstedømmet  og  1  for  Kvindeforeningen  (da  det  andet 
Møde  er  Arbejdsmøde).  Aarsagen  er,  at  da  April  har  saa 
mange  Konference-  og  Helligdage,  vil  der  kun  blive  Brug 
for  Halvdelen  af  denne  Maaneds  Lektier.  De  øvrige  bliver 
saa  benyttet  i  Maj  Maaned.  Af  Hensyn  til  Pladsen  har  vi 
været  nødsaget  til  denne  Indskrænkning. 


DEN  KVINDELIGE  HJÆLPEFORENING 

Valgsproget  1930. 

Vi  stræber  efter  en  større  Paaskønnelse  af  vort  Jubilæums- 
aar  ved  at  søge  efter  andres  gode  Sider. 


KREDSLÆRERINDERNES  LEKTIE  FOR  MAJ. 
Et  Liv  i  Bøn. 
Bønnen  er  det  bedste  Middel  til  at  leve  et  godt  Liv.  Den  er 
en  vidunderlig  Gave  fra  vor  himmelske  Fader.  Bruger  vi 
denne  Gave  eller  forsømmer  vi  den?  Lad  os  i  1930  gaa  fremad 
ogsaa  i  denne  Henseende.  Trofast  og  inderlig  Bøn  vil  bringe 
Velsignelse  til  vor  Kirke,  vor  Forening,  vort  Hjem  og  til  os 
selv.  Lad  os  blive  bedende  Kvinder! 

Bevis  for  Guddommeligheden  af  Mormons  Bog. 
LEKTIE  FOR  FØRSTE  MØDE  I  MAJ. 

MENNESKENES  TEORIER  ANGAAENDE  BOGENS 
OPRINDELSE. 

Campbell. 

Alexander  Campbell,  en  fremtrædende  Videnskabsmand  fra 
Skotland,  var  den  første,  som  offentlig  erklærede,  at  Mormons 
Bog  ikke  var,  hvad  Joseph  Smith  og  de  tre  Vidner  udgav  den 
for  at  være. 

Hans  Opfattelse  var,  at  Joseph  Smith  selv  havde  skrevet 
Bogen,  og  han  udtrykker  sin  store  Beundring  for  dette  geniale 
Arbejde. 

Mormons  Bog  er  i  sig  selv  sammensat  af  ligesaa  forskellig- 
artede Skrifter,  som  Bibelen  er.  Men,  alligevel,  ved  Forkortelse 
er  det  blevet  en  vidunderlig  Bog,  som  harmonerer  med  sig 
selv  og  med  Bibelen. 

Det  lykkedes  ikke  Alexander  Campbell  at  fastslaa,  at  Joseph 
Smith  var  Forfatteren.  Da  derfor  senere  »Spaulding-Teorien« 
opstod,  opgav  han  sin  tidligere  Opfattelse  og  sluttede  sig  til 
denne  sidstnævnte.  Hans  Paastande  var  grundløse.  Derfor 
faldt  de  til  Jorden. 

Rigdon. 

Andre  fremkom  med  den  Paastand,  at  Sidney  Rigdon  var 
Ophavsmanden  til  Mormons  Bog.  Nogle  sagde,  at  han  havde 
skrevet  den  ganske  alene.  Andre  sagde,  at  han  bare  havde 
omskrevet  og  forbedret  »Spaulding-Romanen«  og  udgivet 
denne  under  Navn  af  Mormons  Bog. 

Oliver  Gowdery  siger  i  sin  Protest  mod  denne  Paastand: 
»Jeg  skrev,  med  min  egen  Pen,  hele  Mormons  Bog  (undtagen 
nogle  faa  Sider)  saadan,  som  den  faldt  fra  Profeten  Joseph 
Smiths  Læber,  idet  han  oversatte  den  ved  Guds  Gave  og  Kraft, 
ved  Hjælp  af  Urim  og  Thummim.  .  .  Jeg  saa  med  mine  egne 
Øjne  og  berørte  med  mine  Hænder  de  Guldplader,  hvorfra 
den  var  oversat.  Jeg  saa  ogsaa  med  mine  egne  Øjne  og  be- 
rørte med  mine  Hænder  de  »Hellige  Oversættere«.  Den  Bog 
er  sand.  Sidney  Rigdon  skrev  den  ikke.  Hr.  Spaulding  har 
ikke  skrevet  den.  Jeg  skrev  den  selv,  saadan  som  den  faldt 
fra  Profetens  Læber.« 

Da  Sidney  Rigdon  laa  paa  sit  Dødsleje,  sagde  han  til  sin 
Søn:  »Jeg  kan  sværge  ved  Himmelens  Gud,  at  det,  jeg  har 
fortalt  dig  om  denne  Bogs  Oprindelse,  er  Sandhed.  Din  Moder 

og  Søster,  Fru  Athalia  Robinson,  var  tilstede,  da  Bogen  blev 
mig  overrakt  i  Mentor,  Ohio,  og  alt,  hvad  jeg  ved  om  dens 
Oprindelse,  er  kun,  hvad  Parley  P.  Pratt,  Oliver  Cowdery  og 
Joseph  Smith  samt  de  Vidner,  som  saa  Pladerne,  har  fortalt 
mig.  .  .  .  Jeg  har  aldrig,  hverken  til  dig  eller  nogen  anden, 
givet  nogen  anden  Forklaring,  og  den  gentager  jeg  nu  for 
dig.« 

Da  Mormons  Bog  blev  oversat  og  trykt  i  August  1829,  og  da 
Sidney  Rigdon  først  saa  Bogen  Efteraaret  1830,  flere  hun- 
drede Mil  borte  fra  det  Sted,  hvor  Oversættelsen  foregik,  saa 
skulde  dette  være  nok  til  at  bevise,  at  Sidney  Rigdon  ikke 
skrev  Bogen. 

Spaulding. 

Den  mest  kendte  Teori  er  maaske  »Spaulding-Teorien«. 
Efter  manges  Paastand  har  Sidney  Rigdon  fundet  den  saa- 
kaldte  »Spaulding-Roman«,  som  var  skrevet  af  Salomon 
Spaulding,  og  saa,  sammen  med  Joseph  Smith,  omarbejdet 
den  til  Mormons  Bog.  Men,  som  vi  allerede  har  hørt,  kendte 
Sidney  Rigdon  intet  til  Guldpladerne  eller  Mormons  Bog,  før 
den  blev  ham  overrakt  af  Mormonmissionærer. 

Den,  som  først  fremkom  med  den  Paastand,  at  »Spaulding- 
Romanen«  var  den  egentlige  Oprindelse  til  Mormons  Bog,  var 
en  Apostat  ved  Navn  Hurlburt.  Han  skrev  en  bitter  Anklage 
mod  de  Hellige  og  kaldte  den:  »Mormonismens  Afsløring«. 
Medens  han  var  beskæftiget  med  dette  Arbejde,  kom  han  til- 
fældigvis i  Besiddelse  af  »Spaulding-Manuskriptet«,  men  da 
han  forstod,  at  dets  Offentliggørelse  fuldstændig  vilde  til- 
intetgøre hans  Paastand,  gemte  han  det  bort. 

I  mange  Aar  var  det  forsvundet,  indtil  det  for  kort  Tid 
siden  atter  saa  Dagens  Lys.  Og  alle,  som  ønsker  det,  og  som 
kan  læse  det  engelske  Sprog,  har  nu  Anledning  til  at  konsta- 
tere, hvor  vidt  forskellige  disse  to  Bøger  er,  og  hvor  liden 
Sammenhæng  der  er  baade  i  Navne  og  Begivenheder.  Der 
har  været  sagt,  at  der  er  ikke  større  Lighed  mellem  disse  to 
Bøger  end  mellem  »Gullivers  Rejse«  og  Mathæus  Evangelium. 

Der  har  været  andre  Teorier,  men  de  er  alle  faldet  til  Jor- 
den. Sandheden  vil  altid  sejre.  Og  den  Forklaring,  Joseph 
Smith  har  givet,  har  sejret,  fordi  den  er  Sandheden. 

SPØRGSMAAL. 

1.  Hvad  paastod  Dr.  Campbell  om  Mormons  Bogs  Oprindelse? 

2.  Hvem  var  Forfatteren  efter  Joseph  Smiths  Udtalelse?  Hvad 
udgav  han  sig  selv  for  at  være? 

3.  Hvad  gjorde  Dr.  Campbell,  som  fuldstændig  odelagde  hans 
første  Teori? 

4.  Hvilke  to  Teorier  blev  der  fremsat  i  Forbindelse  med  Sid- 
ney Rigdon? 

5.  Hvad  modbeviser  dette?  Hvad  sagde  han  selv  paa  sit  Døds- 
leje? 

6.  Hvordan  opstod  »Spaulding-Teorien«? 

7.  Hvilken  Lighed  er  der  mellem   »Spaulding-Romanen«  og 
Mormons  Bog? 

8.  Forklar  Mormons  Bogs  Oprindelse. 


ANDET  MØDE  I  MAJ  ER  ARBEJDSMODE. 


SØNDAGSSKOLEN 


NADVERVERS  OG  KORLEKTIE 
for  April  1930. 
Nad&etvérs: 

Naar  vi  af  Sakramentet  nyder 
I  Jesu  Navn  og  for  hans  Skyld, 
Lad  os  erindre  og  sikre  være, 
At  vore  Hænder  og  Hjerter  rene  ere. 
Korlektie: 

Johannes  Evangelium  3.  Kap.  5.  Vers: 

»Jesus  svarede:  Sandelig,  sandelig  siger  jeg  dig:  uden 
Nogen  bliver  fodt  af  Vand  og  Aand,  kan  han  ikke  indkomme 
i  Guds  Rige.« 

EMNER  FOR  2V,  MINUTTERS  TALER. 

13.  April:  1)  Hvad  er  det  vigtigste  ved  Bønnen?  (Smukke  Ord? 
God  Fremforelse?  Oprigtighed?)  —  2)  Er  Ydmyg- 
hed nødvendig  for  Udvikling?  Hvorledes? 

20.  April:  1)  Hvorledes  viste  Abraham  Lydighed  mod  Her- 
ren? —  2)  Hvorledes  kan  vi  vise  Lydighed  mod 
Herren? 

27.  April:  1)  Hvorledes  fortjente  Jakob  den  Velsignelse,  hans 
Fader  gav  ham?  (Læs:  1.  Mos.  27.)  —  2)  Hvorfor 
forandrede  Isak  ikke  Jakobs  Velsignelse? 

Lektier  for  senior  og  junior  Klasse. 

DEN  13.  APRIL  1930. 

Den  Lov,  som  hersker  i  Naturen. 

Hovedformaal:  1)  At  hjælpe  Klassen  til  at  se  Guds  Finger 

i  alle  Naturens  Love,  og  2)  at  vise  den  store  Betydning,  det 

har  for  Mennesket  at  kunne  forstaa  og  rette  sig  efter  disse 

Love. 

Tanker  for  Lærerne  og  Klassen: 

1.  I  Pagtens  Bog  88.  Kap.  7 — 14.  Vers  finder  vi  et  tydelig  Ud- 
tryk for  Guds  Forbindelse  med  Naturlovene. 

I  Vers  34,  35  og;  36  i  samme  Kapitel  forklares  Lovens  Be- 
tydning. 

Disse  Vers  bør  læses,  før  der  optages  nogen  Diskussion 
angaaende  Menneskets  Stilling  til  Loven  og  dets  Afhæn- 
gighed af  samme. 

2.  Vis,  hvorledes  Mennesket  arbejder  for  at  underlægge  og 
nyttiggøre  sig  Naturens  Elementer  under  fuld  Forstaaelse 
af,  at  der  er  Love,  søm  hersker  i  alle  Ting. 

Der  kan  nævnes  følgende  Eksempler: 

a.  Kun  ved  Kendskab  til  Lovene  har  det  været  mulig  at 
opnaa  de  mange  Forbedringer  paa  Maskinernes  Om- 
raade. 

b.  Den  enestaaende  Fremgang,  som  Automobilerne  har 
haft,  afhænger  af  Menneskenes  Kendskab  til  nogle  af 
Gas-Lovene. 

c.  Hvorledes  vilde  Verden  i  Dag  have  set  ud,  dersom  Elek- 
tricitetens Love  havde  været  ukendte? 

d.  Nævn  Betydningen  af  at  overholde  Sundhedens  Love. 

e.  Ved  Bygning  og  Konstruktion  er  der  ogsaa  Love,  som 
maa  tages  i  Betragtning. 

Lad  Klassen  nævne  andre  Eksempler. 

3.  Vis,  hvorledes  vor  Opfattelse  af  Retfærdighed  beror  paa 
Ideen  om  Lov  og;  Ensartethed. 

4.  Kan  Kendskabet  til  Naturlovene  og  andre  Love  fjerne 
Frygt  og  Usikkerhed? 

Sammenlign  det  primitive  Menneskes  Opfattelse  af  de 
forskellige  Naturfænomener  med  Nutidsmenneskets. 

Den  Tanke,  at  der  er  en  systematisk  Orden  i  al  Natur,  er 
det  Grundlag,  hvorpaa  al  Videnskab  er  bygget.  Og  det  er  og- 
saa denne  Tro,  som  stadig  har  ledet  Videnskaben  fremad  i 
sin  Søgen  efter  Sandheden. 

DEN  20.  APRIL  1930. 
En  moralsk  Orden  saauel  som  en  fysisk. 

Hovedformaal:  At  vise  Klassen,  at  Mennesket  er  under- 
lagt en  moralsk  saavel  som  en  fysisk  Orden  i  Naturen,  og  at 
dets  Belønninger  eller  Straf  afhænger  af  dels  Stilling  til  denne 
Ordens  Love. 

1.  Gentag  i  Korthed  Betydningen  af,  at  Mennesket  har  Kend- 
skab til  Lovene  for  at  kunne  underlægge  sig  den  fysiske 
Verden. 

2.  Hvad  var  Joseph  Smiths  Mening  om  disse  moralske  Love? 
Læs  Pagtens  Bog  130.  Kap.  20—21  Vers. 

I  samme  Forbindelse  diskuter  Kap.  88,  Vers  35. 

3.  Hvad  menes  der  med  »Gengældelsens  Lov«?  Stemmer  dette 
overens  med  Joseph  Smiths  Udtalelse  i  Kap.  130:  20?  Det 
er  helt  umulig  at  undgaa  Gengældelsens  Lov.  For  eller 
senere  vil  den  indhente  os.  Lad  os  derfor  indrette  vort  Liv 
med  dette  for  Øje. 

4.  Diskuter  følgende:  »Begærlighed  betales  med  det  Had  og 
den  Misundelse,  som  opvækkes.  Misundelse  betales  med  Mis- 
fornøjelse og  Bitterhed.  Ødelandens  Betaling  er  bortkastel 
Energi  og  et  svækket  Sind.«  Andre  Eksempler  kan  ogsaa 
nævnes.  Hvilken  Betaling  faar  den  uærlige?  Og  Egoisten? 
Paa  den  anden  Side,  hvilken  Betaling  faar  Godhed?  Yd- 
myghed? Kærlighed?  »Smil  til  Verden,  og  Verden  smiler 
til  dig.«  Et  Liv  i  Overensstemmelse  med  Loven  belonnes 
med  en  Foleise  af  Tryghed. 

At  der  er  en  bestemt  Orden  i  Naturen,  synes  selvfølgeligt 
for  de  fleste  i  Dag.  Men  det  har  ikke  altid  været  saadan.  Og 
endog  nu  er  der  mange,  som  mener,  at  disse  Love  kun  angaar 
den  fysiske  og  ikke  den  moralske  Verden. 

For  dette  gaar  op  for  alle  Mennesker,  og  ikke  mindst  for 
vore  Skolelærere,  vil  Sporgsmaalet  om  Karakterens  Opbyg- 
ning altid  være  Genstand  for  Usikkerhed  og  Tvivl. 

DEN  27.  APRIL  1930. 
Betydningen  af  at  være  en  Sandhedssøgende. 
1.    Definition  af  Sandheden. 

»Sandhed  er  Kundskab  om  Tingene,  saadan  som  de  er,  var 
og  kommer  til  at  blive.«  (Joseph  Smith.) 
»I  vor  Søgen  efter  Kundskab  soger  vi  at  klarkegge  Natu- 
rens Kendsgerninger,  saadan  som  de  er.« 

2.  Betydningen  af  at  søge  efter  Sandheden. 

a.  »Kend  Sandheden,  og  Sandheden  skal  frigøre  eder.« 
(Joh.  8:  32.) 

Jesus  svarede  dem:  »Sandelig,  sandelig  siger  jeg  eder: 
Hver  den,  som  gor  Synd,  er  Syndens  Træl.«  (Joh. 
8:  34.) 

b.  Al  Udvikling,  aandelig  og  legemlig,  moralsk  og  intel- 
lektuelt afhænger  af  Kendskab  til  de  Love,  som  kræves 
for  denne  Udvikling. 

»Ingen  bliver  frelst  i  Uvidenhed.«  (Pagtens  Bog  131:  6.) 

3.  Nogle  Hovedpunkter  angaaende  Sandhedssogen. 

a.  Kundskab  er  en  Ejendom,  man  kan  beholde,  naar  man 
forst  har  erholdt  den.  (Læs  Pagtens  Bog:  130.  Kap.  19. 
Vers.) 

b.  Tro  paa  Sandhedens  Magt  og  Evne  til  at  frigøre  fra 
Uvidenhedens,  Slaveriets  og  Syndens  Trældom  er  helt 
nødvendig  for  en  Sandhedssøgende. 

c.  Ydmyghed  er  ogsaa  nødvendig.  Man  maa  have  Ydmyg- 
hed til  at  afstaa  fra  tidligere  Meninger  og  Opfattelser, 
naar  Sandheden  overbeviser  om  det  modsatte. 

d.  Tolerance  er  ligeledes  helt  nødvendig.  Mange  Menne- 
sker prædiker  Tolerance,  men  saa  snart  det  gaar  ud 
over  deres  egne  Ideer,  bliver  de  straks  fornærmet. 

e.  Søg  Kundskab  ved  flittig  Studium,  ved  Tro  og  ved  Bøn. 


Lektier  for  Børneklasser  (10 — 14  Aar). 

DEN  13.  APRIL  1930. 

ABRAHAM,  TROENS  MAND. 

Abrahams  Kærlighed  til  sine  Medmennesker. 

Der  er  mange  Ting,  der  kan  være  interessante  i  Studiet  af 
Abrahams  Liv,  men  vi  kan  kun  nævne  de  vigtigste  Ting,  som 
paa  en  eller  anden  Maade  belyser  hans  Karakters  Storhed. 
I  Dag  skal  vi  høre  lidt  om  hans  Gæstfrihed. 

Abraham  sad  i  sin  Teltdor  i  Mamre  Lund.  Pludselig  ser 
han  tre  fremmede.  Han  kender  dem  ikke,  men  rejser  sig 
hurtig,  lober  dem  i  Møde,  bøjer  sig  til  Jorden  og  beder  dem 
at  standse  hos  ham,  hvile  lidt  og  faa  noget  at  spise.  Hele 
Scenen  beskrives  saa  smukt.  Brød  bliver  bagt,  et  Dyr  slagtet 
og  tilberedt,  og  Maaltidet  bliver  serveret  ude  under  aaben 
Himmel,  alt  efter  Tidens  enkle  Skik. 

Det  mest  interessante  ved  denne  Beretning  er  imidlertid 
Abrahams  inderlige  Forbon  for  Sodoma  og  Gomorrah.  Her 
fremgaar  Abrahams  Kærlighed  til  sine  Medmennesker  saa 
tydeligt,  at  denne  Forbon  ligesaa  vel  kunde  have  været  udfort 
af  Frelseren  selv.  Men  hvorfor  fortalte  Herren  Abraham,  at 
han  agtede  at  odelægge  disse  to  Byer?  Der  kan  tænkes  to 
Grunde.  Abraham  var  udvalgt  til  at  være  Guds  Redskab  til 
alle  Nationers  Velsignelse.  Det  var  derfor  naturligt,  al  han 
fik  at  vide  Grunden  til,  at  et  Folk  blev  saa  fuldstændig  til- 
intetgjort og  saaledes  selvsagt  ikke  kunde  faa  Del  i  de  lovede 
^,  elsignelser. 

Den  anden  Grund  var,  at  Opfyldelsen  af  den  Forjættelse, 
som  var  givet  Abraham,  afhang  af  hans  og  hans  Efterkom- 
meres Lydighed  mod  Evangeliet.  Det  vilde  derfor  være  en 
Tilskyndelse  for  dem  til  at  gore  det  rette,  om  de  fik  se  Uret- 
færdighedens Frugter.  Saaledes  blev  det  dode  Hav  gennem 
hele  Historien  et  Vidnesbyrd  om,  at  »Syndens  Sold  er  Døden«. 

Abrahams  Retfærdighedsfølelse  blev  oprørt  ved  den  Tanke, 
al  de  Retfærdige  skulde  lide  med  de  Skyldige. 

I  al  Ydmyghed,  men  uforfærdet,  sporger  han:  »Vil  du  og- 
saa  odelægge  de  Retfærdige  med  de  Uretfærdige?  Om  der  er 
50  Retfærdige  i  Byen,  vil  du  saa  ikke  spare  den  for  de  50  Ret- 
færdiges Skyld?«  Saaledes  bliver  han  ved  at  spørge,  indtil 
han  har  faaet  det  Lofte  af  Herren,  at  Byen  skal  spares,  der- 
som der  kun  findes  10  Retfærdige  der. 

To  Ting  fremgaar  af  dette.  For  det  første,  at  Gud  er  en 
Barmhjertighedens  Gud  saavel  som  Retfærdighedens.  Des- 
uden, at  Abraham  ikke  alene  elskede  Gud,  men  ogsaa  sine 
Naboer  og  saaledes  opfyldte  det  store  Bud:  »At  elske  Gud  og 
sin  Na>sle  som  sig  selv.« 

Abrahams  største  Prove. 

Den  storste  Prove  for  Abrahams  Tro  var,  da  han  var  villig 
til  at  ofre  sin  eneste  Son,  fordi  Gud  befalede  det.  Tænk  paa, 
hvad  der  maa  have  bevæget  sig  i  Faderens  Sind,  da  han  horte 
Drengen  sige:  »Her  er  Ilden  og  Veddet.  Men  hvor  er  Lammet 
for  Brændoffer?« 

Gud  provede  Abraham  —  prøvede  hans  Tro.  Var  Abraham 
helt  sikker  paa,  at  Gud  vilde  være  tro  mod  den  Forja^ttelse, 
han  havde  givet  Abraham?  Paa  dette  Sporgsmaal  svarede 
Abraham  et  straalende  »Ja«.  Han  bestod  Proven.  Han  fik 
den  lovede  Belønning.  Han  blev  velsignet,  og  han  blev  en  Vel- 
signelse for  Verden. 

SPØRGSMAAL. 

1.  Hvilken  Velsignelse  fik  Abraham,  efter  at  han  havde  vil- 
let ofre  Isak? 

2.  Hvorledes  viser  denne  Beretning  Abrahams  Tro? 

3.  Fortæl  om  den  Gang,  Abraham  fik  Besøg  af  himmelske 
Sendebud. 

4.  Fortæl  om  Isaks  Fødsel.  (1.  Mos.  21:  1—8.) 

5.  Hvad  var  Navnet  paa  Hagars  Søn? 

6.  Fortæl  Historien  om  Ismael.  (1.  Mos.  21:  9 — 21.) 

DEN  20.  APRIL  1930. 
Isak. 

I  Henhold  til  Historieskriveren  Josephus  var  Isak  en  Mand 
paa  25  Aar,  den  Gang  hans  Fader  Abraham  fik  Befaling  om 
at  ofre  ham.  (Se  1.  Mos.  22.)  Hvis  vi  skal  tro  Josephus'  Ord, 
maa  vi  tænke  os  Beretningen  om  denne  Ofring  lidt  ander- 
ledes, end  den  i  Almindelighed  fremstilles.  Hvis  han  var  25 
Aar  gammel,  kunde  han  ikke  føres  til  Offerstedet  mod  sin 
Vilje  og  heller  ikke  i  fuldstændig  Uvidenhed  om,  hvad  der 
skulde  foregaa.  Det  blev  saaledes  en  næsten  endnu  større 
Prøve  for  Isak  end  for  Abraham.  Denne  Beretning  viser  os 
altsaa  to  Helte:  En  Fader,  som  elskede  sin  Gud  saa  højt,  at 
han  var  villig  til  at  ofre  sin  eneste  Søn,  og  en  Søn,  som  havde 
lært  den  skønne  Lektie:  helt  at  underordne  sin  Vilje  under 
sin  Faders.  Begge  udviste  en  stor  Tro. 

Denne  Fortolkning  af  Beretningen  er  langt  mere  tilfreds- 
stillende og  viser,  at  den  er  en  Fordømmelse  af  Menneske- 
Ofring,  ikke  en  Retfærdiggørelse  af  den.  Om  noget  Menneske 
forstod  det  rædselsfulde  i  at  ofre  Mennesker,  maa  det  have 
været  Abraham.  (Se:  Den  Kostelige  Perle,  Abrahams  Bog  1: 
5 — 12.)  Det  var  netop,  fordi  dette  blev  praktiseret,  at  Abraham 
forlod  sin  Faders  Land.  Da  han  kom  til  Kanaan,  fandt  han, 
at  det  samme  blev  praktiseret  der.  Abraham  behovede  ikke 
selv  at  lære  denne  Lektie  om  det  afskyelige  ved  Menneske- 
ofring. Han  kunde  den  allerede.  Men  hans  Son  kunde  behøve 
den.  Desuden  var  den  et  stort  Symbol  paa  vor  Herres  og  Frel- 
sers store  Offer.  Set  i  dette  Lys  er  Beretningen  om  Ofringen 
af  Isak  en  af  de  mest  belærende  Historier  i  det  Gamle  Testa- 
mente. 

At  Abraham  forstod  de  sande  Principper  angaaende  Ofring, 
kan  der  ikke  være  Tvivl  om.  (Se  1.  Mos.  15.  Den  Kostelige 

Perle,   Abrahams   Bog,   Kap.   2:    17—20.   Ligesaa    1.   Mos.   22: 
7—8.) 

Abraham  havde  ikke  alene  selv  brudt  med  de  falske  Guder, 
men  har  var  ogsaa  stærkt  interesseret  i,  at  hans  Efterkom- 
mere skulde  gore  det  samme.  Det  kan  vi  se  af  hans  Valg  af 
Isaks  Hustru.  (Se  1.  Mos.  24.) 

SPØRGSMAAL. 

1.  Hvorfor  vilde  Abraham  ikke,  at  hans  Son  Isak  skulde  tage 
sig  en  Hustru  blandt  Kanaaniterne? 

2.  Fortæl  Historien  om,  hvorledes  Isak  fik  Rebekka. 

3.  Hvem  var  Isaks  Moder? 

4.  Fortæl  Historien  om  Ofringen  af  Isak. 

5.  Find  ud,  hvor  gammel  Isaks  Moder  var,  da  hun  døde.  (Se 
1.  Mos.  23:  1—2.) 

6.  Hvem  var  Josephus? 

7.  Hvorfor  kaldes  Isak  »Løftets  Søn«? 

8.  Hvorledes  tror  De,  Abrahams  Tjener  rejste,  da  han  skulde 
hente  en  Hustru  til  Isak? 

9.  Hvad  hed  Rebekkas  Fader  og  Moder?  (1.  Mos.  24:  15.) 

10.  Hvilket  Slægtskab  var  der  mellem  Rebekka  og  Isak,  førend 
de  blev  gifte?  (Se  1.  Mos.  24:  15.) 

11.  Hvad  var  Slægtskabet  mellem  Isak  og  Ismael? 

DEN  27.  APRIL  1930. 
Jakob. 

Altfor  ofte  dommer  vi  vore  Medmennesker  for  hurtigt  —  for 
vi  ved  nok  til  at  kunne  dømme  retfærdigt. 

Mange,  som  har  læst  Beretningen  om  Esau  og  Jakob,  har 
altfor  hurtig  taget  Parti  for  Esau  og  imod  Jakob.  Det  bedste, 
De  kan  gøre  for  at  vise  Retfærdighed  mod  Jakob,  er  at  læse 
det  27.  Kap.  i  1.  Mosebog. 

Naar  vi  læser  dette  Kapitel,  maa  vi  huske,  at  Rebekka,  Ja- 
kobs Moder,  kom  fra  en  Familie,  som  troede  paa  Gud.  Hvad 
Herrens  Aand  tilskyndede  hende  til  at  gøre,  det  gjorde  hun 
straks.  Da  hun  forstod,  at  det  vilde  være  rigtigt  af  hende  at 
forlade  sit  Hjem,  gjorde  hun  det  uden  Betænkning.  Hun  var 
gift  i  mange  Aar  uden  at  faa  Born,  og  da  hun  forstod,  at  hun 
skulde  blive  Moder,  adspurgte  hun  Herren  og  fik  til  Svar 
Aabenbaringen  om,  at  hendes  Tvillingsønner  skulde  blive 
Stamfædre   til   to   Nationer,  og   disse   Nationers   Fremtid   fik 

hun  ogsaa  at  vide.  Hun  var  meget  glad  for  Jakob,  og  i  sin  Iver 
efter  at  gøre  Herrens  Vilje  sorgede  hun  for,  at  han  fik  den 
Velsignelse,  som  Herren  havde  tiltænkt  ham. 

Naar  vi  nu  læser  om  hendes  Plan  om  at  narre  Isak  ved  at 
faa  ham  til  at  tro,  at  Jakob  var  Esau,  maa  vi  ikke  domme 
for  hastigt. 

Hun  vidste,  at  Isak  var  Patriark  og  havde  Myndighed  til  at 
give  patriarkalske  Velsignelser.  Hun  vidste,  at  Herrens  Vilje 
med  hendes  Efterkommere  bedre  kunde  ske,  dersom  Jakob, 
Jen  Dreng,  der  elskede  Herren,  fik  den  patriarkalske  Velsig- 
nelse, i  Stedet  for  Esau,  som  kort  Tid  i  Forvejen  havde  ringe- 
agtet sin  Førstefødselsret  saa  meget,  at  han  solgte  den  til  sin 
Broder  Jakob  for  et  Maaltid  Mad. 

Vi  har  ikke  Lov  til  at  tro,  at  hun  blev  inspireret  til  at  be- 
drage Isak.  Ved  Inspiration  fik  hun  den  Overbevisning,  at 
Herren  onskede,  at  Jakob  skulde  have  Velsignelsen.  Hun 
anvendte  sine  egne,  uinspirerede  Midler  til  at  udføre  det  le, 
og  derfor  bad  hun  Jakob  om  at  bedrage  sin  gamle,  blinde 
Fader  paa  denne  Maade. 

Saaledes  fik  Jakob  denne  Velsignelse,  som  Isak  troede,  han 
gav  til  Esau.  Men  hvorfor,  kunde  man  sige,  vilde  Herren  til- 
lade at  hans  Patriark  blev  ført  bag  Lyset?  Imidlertid,  han 
tillod  det.  Men  dette  var  af  mindre  Betydning.  Herren  gav 
Velsignelsen.  Isak  var  kun  et  Redskab.  Herren  blev  ikke  be- 
draget. Han  ønskede,  at  Jakob  skulde  have  Velsignelsen,  og 
saaledes  var  det  Herrens  Vilje,  som  opfyldtes,  selv  om  Mode- 
ren brugte  menneskelige  Midler  til  at  opfylde  den. 

Isak  syntes  ogsaa  senere  at  forstaa,  at  det  var  Herrens 
Vilje,  at  Jakob  skulde  faa  Velsignelsen. 

Læs  1.  Mos.  27:  33  og  bemærk  særlig  den  sidste  Linie:  »og 
han  skal  ogsaa  være  velsignet.«  Husk,  at  han  var  en  Patriark, 
og  nu  sagde  hans  Inspiration  ham,  at  han  havde  gjort  netop, 
hvad  Herren  ønskede.  Derfor  sagde  han:  »og  han  skal  ogsaa 
være  velsignet.« 

Vi  kan  spørge:  »Velsigner  Herren  Folk,  som  gør  saadanne 
Ting,  som  Jakob  gjorde?«  Vi  horer  ofte,  at  mange  ufuld- 
komne Mennesker  nyder  Guds  Velsignelse.  Vi  maa  forstaa, 
at  Herren  ikke  velsigner  dem  paa  Grund  af  deres  Fejl,  men 
paa  Grund  af  et  eller  andet  godt,  de  har  gjort. 

Jakob  var  en  ung  Mand  med  stor  Tro.  Han  ønskede  at  gore 
Guds  Vilje.  Herren  saa  hans  gode  Tro  og  Vilje  og  velsignede 
ham. 

SPØRGSMAAL. 

1.  Om  nogen  vilde  sige,  at  Jakob  ikke  havde  Ret  til  Velsig- 
nelsen, hvorledes  vilde  De  saa  forsvare  ham? 

2.  Hvorfor  er  Ordene:  »og  han  skal  ogsaa  være  velsignet« 
saa  betydningsfulde? 

3.  Hvad  var  det  store  Lofte,  Rebekka  ønskede  at  se  opfyldt? 
Til  hvem  var  Løftet  allerede  givet?  (Læs  1.  Mos.  12:  1 — 3 
og  26:   1—5.) 

4.  Hvorfor  tror  De,  Jakob  var  bedre  skikket  end  Esau  til  at 
modtage  Velsignelsen? 


Lektier  for  Børneklasser  (under  10  Aar). 

DEN  13.  APRIL  1930. 

»Og  et  lille  Barn  skal  lede  dem.«  (2.  Kong,  5:  1 — 19.) 

I  Dag  skal  vi  hore  om  en  lille  jødisk  Pige  med  mørkt  Haar 
og  straalende  Øjne.  Hun  sagde  ikke  saa  meget,  men  det  viste 
sig,  at  det,  hun  sagde,,  kom  til  at  faa  stor  Betydning  for  en 
mægtig  syrisk  Hærforer. 

Hun  var  en  lille  Slavepige,  som  den  syriske  Hærforer  Naa- 
man  havde  foræret  sin  Hustru.  Skont  hun  ofte  længtes  hjem, 
lærte  hun  dog  snart  at  holde  meget  af  sin  Frue  og  ligesaa  af 
hendes  Mand. 

Naaman  var  elsket  af  alle,  ogsaa  af  den  syriske  Konge.  Men 
han  led  af  en  frygtelig  Sygdom,  som  ikke  kunde  helbredes. 
Han  var  spedalsk.  En  Dag,  da  den  lille  Pige  saa,  at  Fruen 
græd,  fordi  hendes  Mand  var  syg,  sagde  hun:  »Dersom  min 
Herre  blot  vilde  gaa  til  Profeten  hjemme  i  Samaria,  saa  vilde 
han  sikkert  blive  helbredet.« 

Dette  blev  fortalt  til  Naaman,  og  han  fortalte  det  til  Kon- 
gen. Da  vilde  Kongen,  at  Naaman  skulde  rejse  til  Profeten 
Elisa,  og  han  gav  ham  et  Brev  med  til  Israels  Konge.  Men  i 
Brevet  skrev  han:  »Jeg  sender  Naaman  til  dig,  Kong  Joram, 
for  at  du  skal  helbrede  ham  for  hans  Spedalskhed.« 

Da  Kong  Joram  læste  dette  Brev,  blev  han  saa  fortvivlet,  at 
han  sønderrev  sine  Klæder,  for  han  troede,  Kongen  af  Syrien 
vilde  fore  Krig  imod  ham.  Men  Elisa  sendte  Bud,  at  de  kun 
skulde  lade  Naaman  komme  til  ham. 

Da  Naaman  kom  til  Elisa  med  alle  sine  Heste  og  hele  sit 
Folge,  ventede  han  jo,  at  Elisa  skulde  komme  ud  og  helbrede 
ham.  Men  han  sendte  kun  følgende  Bud:  »Gaa  og  tvæt  dig  syv 

Gange  i  Jordan,  saa  skal  du  blive  ren!«  Da  blev  Naaman  vred 
og  vilde  straks  rejse  hjem.  Han  sagde:  »Er  ikke  Floderne 
hjemme  i  Syrien  lige  saa  gode  som  Jordan?«  Da  sagde  hans 
Tjenere  til  ham:  »Hvis  Profeten  havde  bedt  dig  at  gøre  noget 
stort,  vilde  du  saa  ikke  have  gjort  det?  Men  naar  han  kun 
beder  dig  at  tvætte  dig  tre  Gange  i  Jordan,  bliver  du  vred.« 

Da  gjorde  Naaman,  som  Profeten  havde  sagt,  og  straks  blev 
han  ren.  Da  blev  Naaman  usigelig  glad  og  vendte  straks  om 
til  Elisa  og  takkede  ham  og  vilde  skænke  ham  rige  Gaver. 
Men  Elisa  vilde  ingen  Gaver  have.  Da  Naaman  rejste,  sagde 
han:  »Aldrig  vil  jeg  tjene  nogen  anden  Gud  end  Herren,  Is- 
raels Gud.«  Og  Elisa  sagde  Farvel  til  ham  og  bad  ham  drage 
bort  i  Fred. 

DEN  20.  APRIL  1930. 
Gehasi  bliver  straffet.  (2.  Kong.  5:  20—27.) 

I  sidste  Lektie  talte  vi  om  Naaman,  som  var  Hærfører  for 
den  syriske  Konge.  Hvilken  Sygdom  havde  han?  Kongen  holdt 
meget  af  ham.  Hvorfor  tror  du,  han  gjorde  det?  I  Naamans 
Hus  var  der  ogsaa  en  lille  jødisk  Pige.  Hvorledes  var  hun 
kommen  der? 

Da  Elisa  sendte  Bud  til  Naaman  om  at  tvætte  sig  syv  Gange 
i  Jordan,  hvad  syntes  saa  Naaman  om  det?  Hvad  sagde  hans 
Tjenere  til  ham?  Hvad  skete  med  ham,  efter  at  han  havde 
gjort,  som  Profeten  sagde? 

Nu  havde  Elisa  en  meget  trofast  Tjener,  som  hed  Gehasi. 
Vi  har  altid  hørt  saa  meget  godt  om  Gehasi,  men  denne 
Gang  gjorde  han  noget  meget  galt. 

Vi  hørte,  at  da  Naaman  var  blevet  helbredet,  vilde  han 
skænke  Elisa  mange  rige  Gaver.  Men  Elisa  vilde  ingen  have. 
Da  Gehasi  saa  alle  Gaverne,  glemte  han,  at  en  trofast  Tjener 
altid  skal  gøre,  som  hans  Herre  siger.  Han  løb  efter  Naaman 
og  sagde:  »Min  Herre  sendte  mig  for  at  fortælle  dig,  at  der 
nu  er  kommet  to  unge  Mænd,  af  Profeternes  Børn,  til  ham, 
og  de  trænger  til  Penge  og  Klæder.  Giv  dem  dog  en  Talent 
Sølv  (omtrent  4000  Kr.)  og  to  Klædninger.« 

Naaman  nødede  ham  da  til  at  tage  to" Talenter  og  to  Klæd- 
ninger og  sendte  to  af  sine  Drenge  for  at  bære  Sagerne  for 
ham. 

Da  Gehasi  kom  hjem,  sagde  Elisa  til  ham:  »Hvorfra  kom- 
mer du?«  Da  løj  Gehasi  og  sagde:  »Jeg  har  ikke  været  borte.« 

Da  sagde  Elisa:  »Tror  du  ikke,  jeg  ved,  hvad  du  gjorde?  Er 

dette  en  Tid  til  at  tage  imod  Penge  og  Gaver?  Fordi  du  gjorde 
dette,  maa  du  straffes.  Naamans  Spedalskhed  skal  nu  hænge 
ved  dig.« 

Og  da  den  stakkels  Gehasi  gik  ud  af  Værelset,  var  han  hvid 
som  Sne,  saa  Straffen  var  allerede  kommen  til  ham. 

DEN  27.  APRIL  1930. 
Tre  andre  Mirakler.  (2.  Kong.  4:  38—44;  6:  1—8.) 

En  Gang  gik  Elisa  til  en  By,  som  hed  Gilgal,  hvor  han 
boede  i  nogen  Tid.  En  Dag  kom  Profeternes  Børn  for  at  be- 
søge ham.  Han  sagde  da  til  sin  Tjener:  »Kog  en  Ret  Mad  for 
mine  Gæster.«  Der  havde  været  Tørke  og  Hungersnød,  og  der 
var  ikke  mange  Grøntsager  og  Urter  at  finde.  En  af  Gæsterne 
gik  ud  og  fandt  nogle  vilde  Græskar,  som  han  skar  op  og 
kogte.  Thi  han  vidste  ikke,  at  disse  Planter  var  giftige. 

Da  Maaltidet  var  færdigt,  begyndte  Gæsterne  at  spise.  Men 
Suppen  havde  en  bitter  Smag,  og  en  af  dem  sagde  til  Elisa: 
»Der  er  noget  galt  med  Suppen.  Vi  bliver  syge  af  den.« 

Elisa  blev  meget  bedrøvet,  da  han  forstod,  at  hans  Venner 
havde  spist  giftige  Urter  og  nu  var  i  Livsfare.  Han  bad  til  Gud 
og  fik  at  vide,  hvad  han  skulde  gøre.  Han  sagde:  »Bring  mig 
noget  Mel.«  Og  skønt  hans  Tjener  tvivlede  paa,  at  det  kunde 
hjælpe  noget,  bragte  han  dog  Melet.  Efter  at  Elisa  havde 
kastet  Melet  i  Suppen,  spiste  de  alle  af  den,  og  ingen  blev 
syge  deraf. 

Saa  kom  der  en  Mand  fra  en  anden  By  til  Elisa,  og  han 
bragte  ham  20  smaa  Bygbrød  og  noget  friskt  Korn  i  en  Pose. 
Elisa  var  ikke  alene  nu.  Der  var  omtrent  100  Mennesker  hos 
ham.  Og  da  han  sagde  til  Tjeneren,  at  han  skulde  sætte  Mad 
frem  for  dem,  sagde  denne:  »Hvad?  Tror  du,  jeg  kan  sætte 
dette  frem  for  saa  mange  Mennesker?«  Men  Elisa  sagde:  »Sæt 
det  frem.  Thi  Herern  siger:  De  skal  æde  og  faa  tilovers.« 

Saa  satte  Tjeneren  det  frem,  og  alle  spiste  og  blev  mætte, 
og  endnu  blev  der  meget  tilbage. 

En  Dag  sagde  Profetens  Sønner  til  Elisa:  »Dette  Hus  er  for 
lille  for  os.  Lad  os  gaa  ned  til  Jordan,  saa  vil  vi  der  bygge  et 
større.«  Og  Elisa  gik  med  dem.  Medens  de  fældede  Træer, 
tabte  en  af  dem  Øksehovedet  i  Vandet.  Og  han  raabte:  »Hvad 
skal  jeg  dog  nu  gøre?  Øksen  var  ikke  min.  Jeg  havde  laant 
den.«  Hvad  er  et  Øksehoved  lavet  af?  Naar  et  saadant  tungt 
Instrument  falder  i  Vandet,  hvor  gaar  det   saa  hen?  Elisa 

spurgte,  hvor  det  var  faldet,  og  da  han  fik  det  at  vide,  tog 
han  en  Stok  og  kastede  den  ud  i  Floden.  Det  kunde  synes  helt 
unyttigt,  men  Øksen  kom  op  igen.  Og  saa  fik  Manden  sin 
Økse  igen. 


UNGDOMSFORENINGERNE 

Valgsproget  1929—30. 

I  dette  Jubilæumsaar  stræber  vi  efter  den  mest  fuldkomne 
Udvikling  gennem  personlig  Renhed  og  Lydighed  mod  alle 
de  Sidste  Dages  Helliges  Idealer. 


M-Mændene. 

VIDENSKABENS  HELTE. 
ANTOINE  LAURENT  LAVOISIER. 

For  omtrent  150  Aar  siden,  i  den  sidste  Halvdel  af  det 
attende  Aarhundrede,  blev  der  gjort  Opdagelser,  som  var  saa 
betydningsfulde,  at  de  kunde  siges  at  indvarsle  den  moderne 
Videnskabs  Komme. 

Naturligvis  havde  mange  Mænd  medvirket  til  disse  Op- 
dagelser. Men  Antoine  Laurent  Lavoisier  var  en  af  dem,  som 
havde  den  Lykke  at  komme  frem  netop  i  Tidens  Fylde,  da  de 
sidste  Opdagelser  havde  gjort  Folks  Sind  modtagelige  for  alt 
det  nye,  og  han  blev  derfor  den  store  Mester,  ja  nærsagt 
Grundlæggeren  af  den  moderne  Kemi. 

Lavoisier  var  født  i  Paris,  Frankrig,  den  16.  August  1743. 
Hans  Familie  var  rig  og  mægtig.  Han  fik  den  bedste  Uddan- 
nelse og  studerede  Mathematik,  Astronomi,  Botanik  og  Kemi 
under  de  bedste  Lærere.  Tidlig  bestemte  han  sig  for  Kemi,  og  i 
sit  Hjem  nær  Paris  indrettede  han  et  Laboratorium,  udstyret 
med  kostbare  Apparater,  hvor  han  kunde  udføre  alle  Slags 
Eksperimenter.  Hans  Rigdom  og  fremtrædende  Stilling  gjorde 
det  let  for  ham  at  komme  i  Forbindelse  med  Datidens  største 
Mænd. 

Paa  Lavoisiers  Tid  kendte  man  mange  kemiske  Kendsger- 
ninger, men  der  var  ingen  sammenhængende  Filosofi,  som 
gjorde  det  let  at  forstaa  og  udnytte  disse  Kendsgerninger.  Der 
herskede  mange  fejlagtige  Opfattelser,  f.  Eks.  at  Vand,  naar 

det  blev  kogt,  gik  over  til  en  Gas,  som  var  saa  »elastisk«,  at 
den  kunde  trænge  gennem  Glas  —  eller  Jernvægge.  Lavoisier 
beviste  ved  en  Række  Eksperimenter,  at  denne  Opfattelse  var 
forkert,  og  at  Vand  gik  over  til  Damp,  som  let,  uden  Tab, 
kunde  kondenceres  til  Vand  igen. 

Det  var  ogsaa  Lavoisier,  som  beviste,  at  en  Diamant  er  sam- 
mensat af  Kulstof.  Med  en  stor  Glas-Linse  lykkedes  det  ham 
at  brænde  mange  Diamanter  og  bevise,  at  Produkterne  af 
denne  Forbrænding  var  ganske  de  samme  som  ved  For- 
brændingen af  Trækul.  I  Virkeligheden  var  det  denne  Teori 
om  Forbrændingen,  som  lagde  det  første  solide  Grundlag  for 
Kemi-Videnskaben. 

I  Aarhundreder  havde  Forbrændingsprocessen  været  et 
Studie-Emne  for  Videnskabens  Mænd.  Paa  Lavoisiers  Tid 
herskede  den  saakaldte  Flogiston-Teori.  Man  troede,  at  i  alle 
brændbare  Stoffer  fandtes  der  en  Gas,  der  kaldtes  Flogiston. 
Naar  noget  brændte,  var  det  ganske  enkelt  Flogiston,  som 
undslap.  Eller,  med  andre  Ord,  Ild  og  Flamme  var  Flogiston. 

Lavoisier  tog  fat  paa  Studiet  af  Metallers  Forbrænding  eller 
Forkalkning,  og  han  konstaterede,  at  de  vejede  mere  efter 
Forbrændingen  end  før.  Han  fandt  endvidere,  at  ved  For- 
brændingsprocessen blev  noget  taget  fra  Luften,  som  han  igen 
kunde  udskille  af  Metallet.  Dette  modbeviste  i  enhver  Hen- 
seende Flogiston-Teorien.  Disse  Eksperimenter  revolutio- 
nerede Kemien  og  viste  Nødvendigheden  af  at  bruge  Vægt- 
skaal  og  andre  Maaleinstrumenter  i  Studiet  af  Naturlovene. 
Forbrændingen  er  jo,  hvad  der  er  velkendt  i  Dag,  blot 
Forbindelsen  af  Surstoffet  i  Luften  med  den  brændende  Sub- 
stans. Om  denne  Forbindelse  gaar  over  til  Gas  eller  Aske,  af- 
hænger fuldstændig  af  Substansens  Natur.  Da  Lavoisier  gjorde 
disse  betydningsfulde  Opdagelser,  var  Surstoffet  ikke  engang 
kendt. 

Meget  andet  værdifuldt  Arbejde  blev  ogsaa  udført  af  La- 
voisier. 

I  mange  Aar  havde  han  haft  noget  at  gøre  med  Frankrigs 
Skatte-System.  Da  den  franske  Revolution  brød  ud,  maatte 
Tusinder  af  Frankrigs  bedste  Mænd  og  Kvinder  give  deres 
Liv  for  at  tilfredsstille  Pøbelens  rasende  Blodtørst. 

Lavoisier  blev  heller  ikke  glemt.  Paa  mange  Maader  havde 
han  tjent  sit  Land.  Hans  Formue  var  brugt  for  Landets  Vel- 
færd. Men  det  hjalp  ikke.  Man  erindrede  kun,  at  han  tilhørte 
den  velstaaende  Klasse  og  havde  haft  Forbindelse  med  Skatte- 

væsenet.  Den  8.  Maj  1794  blev  han  henrettet  i  Paris,  51  Aar 
gammel. 

SPØRGSMAAL. 

1.  Paa  hvilket  Stadium  stod  Kemien,  da  Lavoisier  begyndte 
sine  Eksperimenter. 

2.  Hvilken  Rolle  spillede  han  i  Kemiens  Udvikling? 

3.  Hvilke  Fordele  havde  Lavoisier,  som  Prieslley  og  Scheele 
ikke  havde? 

4.  Paa  hvilken  Maade  har  Kemien  Betydning  for  Landbruget, 
Industrien,  Samfærdselen,  Hjem  og  Fornøjelser? 


Kirkens  Præstedømme  har  6  Grader. 

Der  er  6  Hoved-Afdelinger  i  Kirkens  Præstedømme.  Det 
lavere,  eller  aaronske,  Præstedømme  omfatter  tre,  nemlig 
Diakon,  Lærer  og  Præst.  Disse  Grader  indehaves  i  Alminde- 
lighed af  Drenge  eller  unge  Mænd.  I  den  højere  Grad  af 
Præstedømmet,  som  kaldes  det  melkisedekske,  er  der  ogsaa 
tre  Afdelinger,  nemlig  Ældster,  Halvfjerds  og  Højpræster. 

Daab  for  de  døde. 
Daab  for  de  døde  har  spillet  en  fremtrædende  Rolle  i  Kir- 
kens Ordinance-Arbejde.  De  første  Daabshandlinger  af  denne 
Art  blev  udført  under  aaben  Himmel  i  Floderne,  men  de  blev 
senere  ophævet,  da  der  kom  Aabenbaring  om,  at  disse  Ordi- 
nancer  kun  maalte  udføres  i  et  Tempel. 

